3.2.2023 г.
BG
Официален вестник на Европейския съюз
C 41/35
Среднокъсни сортове с жълта месеста част: Alma, Alma 2, Alexa, Amiga, Alitop, August Red, Big Top (или Zaitabo), Diamond Ray, Dorabelle, Doracile, Dulcis, Dulciva, Early Zee, Fairlane, Fantasia, Febe, Flavortop, Gea, Guerriera, Honey Blaze, Honey Glo, Honey Kist, Honey Royale, Indipendence, Lady Erika, Late Fair, Luciana, Maria Aurelia, Maria Carla, Maria Laura, Max, Max 7, Monrené, Morsiani 60, Morsiani 90, Nectareine, Nectaross, Orine, Orion, Pit Lane, Pit Stop, Red Fair, Romagna Big, Romagna Giant, Romagna Gold, Romagna Lady, Romagna Queen, Romagna Summer, September Bright, Spring Red, Stark Red Gold, Sweet Lady, Sweet Red, Venus, Western Red; Ранни сортове с бяла месеста част: Caldesi 2000, Garcica, Romagna Red, Romagna Star, Silver King, Turquoise; Среднокъсни сортове с бяла месеста част: Caldesi 2020, Maillarmagie (или Magique), Majestic Pearl, Nectarmagie, Nectaperle, Romagna 3000, Romagna Bright, Romagna Sweet, Romagna Top, Silver Giant, Silver Star, Sandine, Tourmaline, Zephyr.“
Изменението включва актуализиране и разширяване на разнообразието от сортове, които могат да бъдат използвани.
То се дължи на високата степен и бързина на обновяване на сортовете в сектора, както и на необходимостта да се гарантира наличието на продукта със ЗГУ.
По този начин се добавят нови култивари, които в много случаи произлизат от използвани в миналото или стари култивари.
С разширяването на разнообразието от сортове ще се даде възможност и за удължаване на периода на прибиране на реколтата, което означава, че ще има по-голяма наличност на продукта за потребителите и той ще се предлага за по-дълъг период, отколкото е в момента.
Това изменение се отнася до точка 4.2 от резюмето и до съответстващата точка 3.2 от единния документ.
Към член 2 от продуктовата спецификация се добавя следният параграф: При производството на продукта със ЗГУ „Pesca e Nettarina di Romagna“ могат да се използват и други култивари на праскови, получени в резултат на научни изследвания в областта на сортовете, при условие че има емпирични и документални доказателства, че методът за получаване на продукта и характеристиките на качеството на плодовете отговарят на изискванията на настоящата продуктова спецификация.
Министерството на политиката в областта на земеделието, храните и горското стопанство трябва да бъде предварително уведомено за използването на тези култивари при производството на продукта със ЗГУ „Pesca e Nettarina di Romagna“ и трябва да го е одобрило, като за тази цел то може да изиска техническото становище на контролния орган или на всяко друго образувание.
Това изменение е поискано с цел да се отговори на бъдещите нужди на производителите във връзка с въвеждането на нови сортове, получени в резултат на научни изследвания, и с цел да се гарантира, че предвид скоростта на обновяване на сортовете, с която се характеризира този вид, при тези нови сортове се запазват първоначалните характеристики на продукта със ЗГУ „Pesca e Nettarina di Romagna“.
Това изменение се отнася до точка 4.2 от резюмето и до съответстващата точка 3.2 от единния документ.
В член 6, параграф 1 от спецификацията следният текст относно характеристиките на плодовете: При пускането на пазара за консумация продуктът със ЗГУ „Pesca di Romagna“ трябва да притежава следните характеристики: Култивари с жълта месеста част Размер: минимален диаметър 67 mm, съответстващ на обиколка от 21 cm; Съдържание на захар: (° Bx) най-малко 11; Епикарп, форма и средно тегло в съответствие с характеристиките на съответните култивари.
Култивари с бяла месеста част Размер: минимален диаметър 67 mm, съответстващ на обиколка от 21 cm; Съдържание на захар: (° Bx) най-малко 11;